Velkommen til Lucia i barnehagen

13. desember kl 08.15

Luciafeiringen starter kl 08.15 og foregår utendørs, så husk å kle dere godt.

Det er **førskolebarna** som går i Luciatoget, men andre barn (og voksne) må gjerne pynte seg med hvite klær og glitter.

Førskolebarna leveres **senest kl 07.45** ved inngangen til det brune huset, deretter kan foreldre gå inn på Rosa Pantern og vente der.

De foreldre som ikke skal være tilstede, leverer barna sine ute på Lille Lekeplass. Det er voksne fra småbarna som passer på barna der.
Vi minner om at på arrangementer i barnehagen der foreldre er tilstede, er det foreldres ansvar å passe på barna sine.

Alle andre barn og foreldre kan stå langs veien fra det røde lekehuset og ned til fotballbanen.

Når Luciatoget kommer til fotballbanen, stiller de seg opp ved verandaen til Knøttene og synger Vi tenner våre lykter. Til slutt synger alle Luciasangen sammen.

Deretter serveres det Lussekatter og gløgg/varm saft utendørs.
Skulle været bli for dårlig, flyttes arrangementet inn.



**VI TENNER VÅRE LYKTER**

*Sneen dalte lett og finog strøk blidt mot ruten min
i morges da jeg drømte på min pute
vi tok skjerf og votter på
hastet veldig med å gå
snart var det tusen barnespor der ute

Ref:
Og vi tenner våre lykter når det mørkner
og når alle lyder pakkes inn i vatt
Ja, vi tenner våre lykter når det mørkner
kanskje lyser de til kvelden si'r god natt.

Først så trakk vi kjelken opp
på en diger bakketopp
så suste vi avsted langt ut på jordet!
Også bar det opp igjen, snart var vi på topp igjen
så lo vi mens vi akte små og store

Ref:

Vi har bygget oss et slott
som vi syns er stort og flott
med snedronning og sneprinser med jakker
Vinterdagen tar farvel
vi må inn for det er kveld
vi ser på himmelen at det lir og lakker!

Ref:*

**LUCIASANGEN**

*Svart senker natten seg, i stall og stue
Solen har gått sin vei, skyggene truer
Inn i vårt mørke hus stiger med tente lys,
Santa Lucia, Santa Lucia

Natten er mørk og stum med ett det suser
I alle tyste rom som vingene bruser
Se, på vår terskel står hvitkledd med lys i hår
Santa Lucia, Santa Lucia

Mørket skal flykte snart fra jordens daler
Slik hun et underfullt ord til oss taler
dagen skal atter ny stige av røde sky
Santa Lucia, Santa Lucia*

